תנאי השימוש בשירות SYNCSPACE:

1.	שימוש בשירות SYNCSPACE (להלן: "השירות") מותנה בקבלת תנאי השירות המפורטים להלן.
2.	עצם השימוש שעושה אדם בשירות, ייחשב כהסכמה לקבל על עצמו את כל התנאים בהסכם זה אף ללא חתימה.
3.	תנאי השימוש מהווים הסכם בין המשתמש באתר לבין חברת פלאפון תקשורת בע"מ  (להלן: "פלאפון").
4.	פלאפון שומרת לעצמה את הזכות לערוך שינויים בתנאי השירות והמשתמש מחויב להתעדכן באופן שוטף בתנאי השימוש באתר. 
 
5.	הגדרות

בתנאי השירות יהיו למונחים המובאים כדלקמן המשמעות המובאת לצידם:

5.1.	"תכנים" - כל מידע בפורמט דיגיטלי לרבות קטעי וידאו, מוסיקה, תמונות וטקסט.
5.2.	"איזור אישי" - איזור המוקצה למשתמש במסגרת אתר האינטרנט של השירות. הכניסה לאזור האישי תותר אך ורק באמצעות מספר הטלפון הנייד של המשתמש והסיסמא האישית של המשתמש באתר פלאפון (להלן: "הסיסמא האישית").
5.3.	"איזור ציבורי" - איזור באתר האינטרנט של השירות אשר יהיה נגיש לכלל הציבור דרך אתר השירות.
5.4.	"איזור שיתוף" - איזור באתר האינטרנט של השירות אשר הגישה אליו תהיה באמצעות הקלדת כתובת URL המבוססת על שם המשתמש אותו בחר המשתמש, והגישה אליו פתוחה בפני גולשי האינטרנט באמצעות הקשת כתובת ה URL ללא צורך בהקלדת סיסמא.

6.	מכשירים תומכים
6.1.	מכשירי הטלפון הנייד התומכים בהעלאת תמונות ישירה מהמכשיר הנייד למחשב הינם בשלב ראשון LG8300, MOROTOLA V3, MOROTOLA E815, TELIT V230 ו-SK7400. העלאה זו דורשת התקנת אפליקציה.
6.2.	מכשירי הטלפון הנייד להם יותאמו דפי WAP שיאפשרו צפייה באלבומים והורדה בהתאם ליכולת המכשיר:LG630, LG820, LG8300, LG470, MOTOROLA E815, MOTOROLA V3C, MOTOROLA V720, SAMSUNG 540, SAMSUNG 640, SAMSUNG 650, SAMSUNG 660, SAMSUNG 740, SAMSUNG 770, SAMSUNG 830, SAMSUNG 850, SAMSUNG 880, SK 5000SK, 5000A, SK 5400, SK6100, SK7200, SK7400, TELIT V230, TELIT X110, TELIT X120, TELIT X170, TELIT X180, TELIT X210, TELIT X60, TELIT X95..
 
6.3.	הדפדפנים התומכים בשירות הינם דפדני EXPLORER מגרסאות 6 ו - 7 בלבד.
6.4.	המחשבים התומכים בשירות הינם מחשבים אישיים בסביבת עבודה WINDOWS. 
6.5.	תכנים שיועלו לאתר ה WEB יוצגו בו במלואם ובמכשיר הפלאפון עד משקל 300kb ועד 30 שניות (קטע וידאו/אודיו).
6.6.	השירות תומך בסוגי הקבצים כדלקמן: Video : mpg,mpeg,mpe,wmv,avi:
	Audio: mp3, wav, wma, mid, midi;  Image : gif, jpeg, jpg, png, bmp, jpe.



7.	רישום לשירות
	
7.1.	על מנת להצטרף לשירות, המשתמש נדרש להירשם באתר האינטרנט של פלאפון וכן לבחור שם משתמש. שם המשתמש ישמש לקביעת כתובת איזור השיתוף (URL) של המשתמש באתר.
7.2.	המשתמש מתחייב לעשות שימוש חוקי בלבד בשירות ובהתאם לתנאי השימוש המפורטים במסמך זה.
7.3.	המשתמש מתחייב לשמור את  הסיסמא האישית  במקום בטוח.
7.4.	ברישומו לשירות נותן המשתמש את הסכמתו כי פרטיו ימסרו לצדדים שלישיים המפעילים מטעם ובשיתוף פעולה עם פלאפון את השירות ("מפעיל השירות") ונותן עוד את הסכמתו לכך כי פלאפון, לפי שיקול דעתה, תיתן למפעיל השירות הרשאות בנוגע לפעולות שונות הדרושות בקשר עם מתן השירות לרבות כל פעולה המותרת לפלאפון על פי תנאי שימוש אלה. 

8.	התכנים, אחריות, קניין רוחני

8.1.	המשתמש מתחייב כי כל התכנים בהם יעשה שימוש במסגרת השירות הנם תכנים אשר הנם בבעלותו המלאה, לרבות כל זכויות הקניין הרוחני לרבות זכויות יוצרים. המשתמש מצהיר ומתחייב כי התכנים אשר יועברו על ידו ו/או ייווצרו על ידו ו/או יועלו על ידו במסגרת השירות, כולם או חלקם אינם תכנים מפרים לרבות תכנים האסורים על פי דין, חומרים העלולים לגרום פגיעה בזכויות הקניין של צדדים שלישיים, פגיעה בזכויות יוצרים, הפרת סימני מסחר ו/או כוללים חומר ארוטי או פורנוגראפי חומרים המפרים זכויות פטנטים ו/או חומרים העלולים לפגוע ברגשות הציבור לרבות גזענות ו/או פגיעה פיסית כלפי אדם או קבוצה ו/או חומר הפוגע בזכויות קטינים ו/או מזהה אותן ו/או חושף את פרטיהם האישיים לרבות פרטי ההתקשרות עמם ו/או חומר המהווה לשון הרע על אדם או פוגע בפרטיותו לרבות הצגת תמונות של אדם או קבוצה אשר צולמו בניגוד לרצונם ו/או חומרים המהווים איומים מפורשים או משתמעים כנגד אדם או קבוצה ו/או חומר ו/או קישור לחומר בטחוני רגיש ו/או מידע העלול לסכן את שלום הציבור ו/או תכנים הכוללים סיסמאות ו/או תכנים סמויים באתרי אינטרנט המוגנים לצפייה על ידי סיסמא ו/או תכנים הכוללים קבצי מחשב העלולים לסכן ו/או לפגוע במחשב של אדם אחר לרבות קבצי וירוסים או קבצי יישומים המשמשים למעקב ו/או תכנים אשר עלולים לפגוע בפרטיותם של לקוחות חברת פלאפון או ציבור הגולשים ו/או תכנים המעודדים ו/או מנחים ו/או מספקים הוראות לביצוע עבירה פלילית על פי דיני מדינת ישראל.

8.2.	המשתמש מתחייב כי השימוש בשירות נעשה לשימושו האישי בלבד וכי הוא מתחייב לא לעשות כל שימוש מסחרי בשירות ובתכנים אשר מצויים בשירות לרבות פנייה מסחרית יזומה אל משתמשי השירות.

8.3.	פלאפון אינה מחויבת לפקח על כל התכנים אשר נעשה בהם שימוש במסגרת השירות, לרבות תכנים המועלים על ידי לקוחות לאזור השיתוף ו/או לאזור הציבורי.  על אף האמור פלאפון שומרת לעצמה את הזכות לנטר ולפקח על תכנים שונים מעת לעת ולהסירם ו/או למחקם ו/או למנוע הפצתם מראש, לפי שיקול דעתה הבלעדי, מכל סיבה שהיא ומבלי ליידע את המשתמש.

8.4.	פלאפון מסירה בזאת אחריות לגבי נכונות המידע אשר נמסר ו/או מוצג במסגרת התכנים אשר מועלים לשירות. 

8.5.	בהעלאת תכנים לאזור השיתוף ו/או לאזור הציבורי מאשר ומסכים המשתמש כי לפלאפון ו/או לכל משתמש אחר תהייה הזכות להשתמש בתכנים, לערוך תכנים, לעצבם מחדש לרבות העברתם לאחר, לפי שיקול דעתם הבלעדי. המשתמש מצהיר כי בפעולות אלה לא יהיה בכדי להפר זכויות כלשהן וכי הוא לא יהיה זכאי לתשלום כלשהו בגין כך. 

8.6.	בהעלאת התכנים לאזור השיתוף ו/או לאזור הציבורי שבאתר, מעניק המשתמש רישיון שימוש לפלאפון לערוך ו/או לעשות כל שינוי בקובץ לצורך התאמתו לטכנולוגיה ו/או למכשירי הקצה השונים וכן נותן המשתמש לפלאפון רישיון בלתי מוגבל להפיץ תכנים אלה בציבור, להעתיק, לעצב מחדש, לערוך, לתרגם, לשדר, לשנות ולהפיץ את התכנים או חלקם או לבחור שלא להציגם כלל, כל זאת על פי שיקול דעתה המלא של החברה. 

8.7.	חברת פלאפון מבהירה בזאת כי כל זכויות הקניין הרוחני בתכנים אשר נעשה בהם שימוש במסגרת השירות הנם בבעלות המשתמשים בלבד.

8.8.	המשתמש נותן בזאת הסכמתו לכך שפלאפון או מי מטעמה יוכלו לבצע פיקוח ממוחשב על השימוש שלו בשירותים (לרבות באמצעות "עוגיות ואמצעים דומים) ולהשתמש בכל מידע כאמור, לצורך בקרה ו/או פיקוח ו/או פיתוח ו/או שמירה על איכות השירות, רמתו ותקינותו ו/או לצורך קיום הוראות כל דין. מבלי לגרוע מן האמור לעיל, תהיה פלאפון רשאית:
8.8.1.	למסור את פרטי המשתמש לאחר או לאחרים בכל מקרה אשר לדעת פלאפון קיים חשש שתכנים של משתמש מפרים זכויות צד שלישי או הוראת דין. 
8.8.2.	לעשות שימוש בפרטי המשתמש ובמידע אחר הקיים בקשר עם המשתמש לצרכי פלאפון, לרבות שירות וסקרים של פלאפון.

8.9.	 פלאפון רשאית לנתק או להגביל או להפסיק את אספקת השירותים בכל עת, לרבות אך מבלי לגרוע, לצורך פעולות תחזוקה או הקמה חיונית או מיידיות במערכות המשמשות לקיום השירות, בעתות חירום לאומי או מסיבות של ביטחון לאומי.
8.10.	אין בחסימה, בהפסקה או בהגבלת השירותים, כאמור לעיל, כדי להטיל על פלאפון אחריות כלשהי, ו/או כדי לגרוע מחובתו של המשתמש לנהוג בכל עת בהתאם לתנאי שימוש אלה.
8.11.	פלאפון תהיה רשאית לשנות מעת לעת את השירותים באתר, היקפם וזמינותם וכל היבט אחר הכרוך בהם – והכל, בלא צורך להודיע למשתמש על כך מראש. שינויים כאלה יבוצעו, בין השאר, בהתחשב באופי הדינמי של האינטרנט ובשינויים הטכנולוגיים האחרים המתרחשים בו. מטבעם, שינויים מסוג אלה עלולים להיות כרוכים בתקלות או לגרום בתחילה לאי נוחות וכיו"ב. המשתמש מצהיר בזאת כי לא תהיה לו כל טענה, תביעה ו/או דרישה כלפי פלאפון ו/או מי מטעמה בגין ביצוע שינויים כאמור או תקלות שיתרחשו עקב ביצועם.

9.	שיפוי
	המשתמש מתחייב בזאת לשפות את פלאפון ו/או עובדיה לרבות מנהליה ו/או מי מטעמה ו/או מפעיל השירות בגין כל נזק ו/או הוצאה ו/או הפסד שייגרמו למי מהאמור לעיל בגין כל טענה ו/או דרישה ו/או תביעה שיוגשו נגדה או כנגד מי מטעמה או כנגד מפעיל השירות בקשר לתכנים שהעלה לשירות, לרבות בגין כל טענה לפיה התכנים מפרים ו/או פוגעים בזכויותיו של מאן דהוא.

10.	תמורה
10.1.	חברת פלאפון מודיעה בזאת כי לא תשולם כל תמורה כלשהי עבור השימוש בתכנים אשר יועלו לשירות. מבלי לגרוע באמור לעיל, פלאפון רשאית למקם פרסומות מסוגים שונים לרבות באנרים, פרסומות קופצות וכדומה בכל אזורי האתר לרבות באזור האישי, באזור השיתוף ובאזור הציבורי. 
10.2.	הצטרפות לשירות כרוכה  בתשלום דמי מנוי הכל בהתאם לתעריפים בחברת פלאפון ובכפוף למסלול אליו משויך המשתמש. 
10.3.	החיוב בגין העברת הנתונים במסגרת השירות (הודעות SMS, MMS ו DATA ) יהיה בהתאם לתעריפים בחברת פלאפון ובכפוף למסלול אליו משויך המשתמש. 
10.4.	פלאפון שומרת לעצמה את הזכות לשנות את תעריפי השירות והעברת הנתונים, וזאת בהתאם למדיניות המחירים של פלאפון.
10.5.	שימוש בשירות על ידי משלוח ו/או קבלת הודעות מחוץ לישראל עשוי להיות מחויב בתשלום נוסף לספק תקשורת זר בעלות כפי שתהיה מעת לעת.

11.	הסרת אחריות וגיבוי
11.1.	פלאפון ו/או מפעיל השירות ו/או מי מטעמה אינם אחראים על גיבוי התכנים אשר מועלים לשירות ומסירים בזאת כל אחריות במקרי פגיעה כלשהי בתכנים המועלים לאתר. על כן, מומלץ למשתמש לגבות את כל התכנים אשר הנו שולח ו/או מקבל במסגרת השירות.

11.2.	פלאפון ו/או נושאי המשרה בה ו/או דירקטורים שלה ו/או עובדיה ו/או סוכניה ו/או נציגיה ו/או מפעיל השירות ו/או מי מטעמה לא ישאו באחריות כלשהי כלפי הלקוח ו/או צד ג' בגין נזק כלשהו, לרבות נזק ישיר, מיוחד, עקיף, או תוצאתי ולרבות הפסד הכנסה, הפסד רווחים, ופגיעה במוניטין, שנגרם עקב או בקשר עם השימוש או אי השימוש בשירות וזאת אף אם פלאפון ו/או מי מהאמור אלה היה מודע או אמור היה להיות מודע להסתברות לנזק כאמור. המשתמש פוטר את פלאפון ו/או מי מהאמור לעיל במפורש מכל אחריות לנזק כאמור.

11.3.	מבלי לגרוע באמור לעיל, פלאפון ו/או נושאי המשרה בה ו/או דירקטורים שלה ו/או עובדיה ו/או סוכניה ו/או נציגיה ו/או  מפעיל השירות  ו/או מי מטעמה לא ישאו באחריות כלשהי כלפי הלקוח ו/או צד ג' בגין נזק כלשהו אשר עלול להיגרם לרכוש או לגוף עקב שימוש בשירות ו/או בגין נזק אשר עלול להיגרם עקב גישה בלתי מורשית לשרתים בהם מאוחסנים תכני השירות אשר הועלו על ידי המשתמשים ו/או בגין נזק שעלול להיגרם עקב וירוסי מחשב לרבות תולעים וסוסים טרויאנים אשר עלולים לעבור באמצעות השירות. בנוסף, מובהר בזאת כי פלאפון ו/או נושאי המשרה ו/או דירקטורים שלה ו/או עובדיה ו/או סוכניה ו/או נציגיה לא תשא באחריות כלשהי כלפי כל מוצר או שירות המפורסם במסגרת מתן השירות לרבות באמצעות באנרים או כל צורת פרסומות אחרת ומובהר כי פלאפון לא תהיה צד לכל עסקה אשר עשויה להיחתם בין המשתמש לבין צד שלישי בעקבות פרסום מוצר או שירות. 

11.4.	מבלי לגרוע מן האמור בסעיף 10.3,  פלאפון ו/או  מפעיל השירות ו/או מי מטעמה  לא ישאו בכל אחריות שהיא כלפי הלקוח לגישה לא מורשית לתכנים באזור האישי ו/או איזור השיתוף ו/או האזור הציבורי ו/או לאבטחת המידע ו/או לתקינות העברת הנתונים באמצעות תשתיות תקשורת חיצוניות ובכללן רשת סלולארית, רשת האינטרנט הציבורית, שירותי דואר אלקטרוני וכיו"ב ככל שיעשה בהם שימוש לטובת שירות זה.

11.5.	השירות ניתן ללקוחות בין היתר באמצעות צדדים שלישיים ופלאפון אינה אחראית לכל מעשה ו/או מחדל של צדדים שלישיים ולא תהיה אחראית לכל נזק ו/או אובדן ו/או הפסד ו/או הוצאה שיגרמו למשתמש ו/או לצד שלישי כלשהו כתוצאה ו/או בקשר למעשה ו/או למחדל כאמור. 

11.6.	השירות נתמך ונשלט על ידי שרתים הנמצאים בישראל פלאפון אינה אחראית ליכולת להשתמש באתר ו/או בשירות מחוץ לישראל. כל הנכנס לאתר ולשירות מחוץ לישראל יהיה כפוף להוראות הדין המקומי.


12.	הסרת התכנים וחסימת השירות

12.1.	פלאפון ו/או מי מטעמה על פי שיקול דעתה הבלעדי רשאית להסיר ו/או למחוק כל הודעה ו/או תוכן כלשהוא מהשירות וכן לחסום את השימוש בשירות מכל משתמש אשר התעורר חשש כי הנו מפר את תנאי רישיון השימוש ו/או עושה שימוש לרעה אחר בשירות ו/או במערכת.
 
12.2.	התנתקות הלקוח מהשירות מיוזמתו תוביל להקפאת תכני המשתמש למשך 14 יום ולאחר מכן יימחקו מהאזור האישי ומהאזור הציבורי. 

12.3.	במידה והלקוח לא ישלם את התשלומים אותם הוא חב לפלאפון לפי כל דין, הגישה שלו לתכנים תחסם והתכנים יימחקו בתוך 14 יום. 


13.	סמכות שיפוט
על הסכם זה יחולו חוקי מדינת ישראל. סמכות השיפוט הבלעדית בכל הקשור והנוגע להסכם זה הנה של בית משפט המוסמך בתל-אביב-יפו בלבד.

 
